2004/402/EY: Komission päätös, tehty 26 päivänä huhtikuuta 2004, varosuunnitelmista lintuinfluenssan ja Newcastlen taudin torjumiseksi (ETA:n kannalta merkityksellinen teksti) (tiedoksiannettu numerolla K(2004) 1517)



Virallinen lehti nro L 123 , 27/04/2004 s. 0111 - 0112



Komission päätös, tehty 26 päivänä huhtikuuta 2004, varosuunnitelmista lintuinfluenssan ja Newcastlen taudin torjumiseksi (tiedoksiannettu numerolla K(2004) 1517) (ETA:n kannalta merkityksellinen teksti) (2004/402/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen ja erityisesti sen 2 artiklan 3 kohdan, ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 21 artiklan, ottaa huomioon yhteisön toimenpiteistä avian-influenssan torjumiseksi 19 päivänä toukokuuta 1992 annetun neuvoston direktiivin 92/40/ETY(1) ja erityisesti sen 17 artiklan 4 kohdan toisen alakohdan, ottaa huomioon yhteisön toimenpiteistä Newcastlen taudin torjumiseksi 14 päivänä heinäkuuta 1992 annetun neuvoston direktiivin 92/66/ETY(2) ja erityisesti sen 21 artiklan 4 kohdan toisen alakohdan, sekä katsoo seuraavaa: (1) Varosuunnitelmista lintuinfluenssan ja Newcastlen taudin torjumiseksi 26 päivänä tammikuuta 2004 tehdyllä komission päätöksellä 2004/102/EY(3) hyväksytään varosuunnitelmat nykyisille jäsenvaltioille. (2) Tsekki, Viro, Kypros, Latvia, Liettua, Unkari, Malta, Puola, Slovenia ja Slovakia ovat esittäneet hyväksyttäviksi varosuunnitelmat lintuinfluenssan ja Newcastlen taudin torjumiseksi. (3) Nämä varosuunnitelmat täyttävät direktiiveissä 92/40/ETY ja 92/66/ETY säädetyt vaatimukset, ja niiden avulla voidaan päästä toivottuun tulokseen, mikäli niitä päivitetään säännöllisesti ja ne pannaan tehokkaasti täytäntöön. (4) Uusien jäsenvaltioiden esittämät suunnitelmat olisi sen vuoksi hyväksyttävä. Selvyyden vuoksi nykyisten jäsenvaltioiden varosuunnitelmat olisi myös hyväksyttävä tässä päätöksessä. (5) Sen vuoksi päätös 2004/102/EY olisi kumottava ja korvattava tällä päätöksellä. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Hyväksytään liitteessä lueteltujen nykyisten jäsenvaltioiden esittämät varosuunnitelmat lintuinfluenssan ja Newcastlen taudin torjumiseksi. 2. Hyväksytään liitteessä lueteltujen uusien jäsenvaltioiden esittämät varosuunnitelmat lintuinfluenssan ja Newcastlen taudin torjumiseksi. 2 artikla Edellä 1 artiklan 2 kohdan säännöstä sovelletaan edellyttäen, että Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimus tulee voimaan, ja tällöin liittymissopimuksen voimaantulopäivästä. 3 artikla Kumotaan päätös 2004/102/EY. 4 artikla Tämä päätös on osoitettu kaikille jäsenvaltioille. Tehty Brysselissä 26 päivänä huhtikuuta 2004. Komission puolesta David Byrne Komission jäsen (1) EYVL L 167, 22.6.1992, s. 1. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1). (2) EYVL L 260, 5.9.1992, s. 1. Direktiivi sellaisena kuin se on viimeksi muutettuna asetuksella (EY) N:o 806/2003. (3) EUVL L 30, 4.2.2004, s. 22. LIITE Päätöksen 1 artiklassa tarkoitettu nykyisten ja uusien jäsenvaltioiden luettelo >TAULUKON PAIKKA>